Vakbonde verklaar dispuut met regering oor salarisse | Maroela Media
Cosatu-ondersteunende staatsdiensvakbonde het amptelik 'n dispuut met die staat as werkgewer verklaar omdat die skriftelike drie jaar- salarisooreenkoms van 2018 nie geïmplementeer word nie.
'n Konsiliasieverhoor kragtens arbeidswetgewing is nou vir Dinsdag (28 April) belê om die kwessie te probeer bylê, maar die kanse op 'n ooreenkoms lyk skraal.
Die staat en staatsdiensvakbonde het in 2018 'n ooreenkoms vir salarisverhogings vir die daaropvolgende drie jaar bereik, wat ook die huidige (nuwe) finansiële jaar dek, maar nou bied die staat twee redes aan hoekom die salarisverhogings nie meer uitvoerbaar is nie.
Die eerste daarvan is dat die staat se finansiële en fiskale posisie merkbaar verswak het, soos in die nasionale begroting aangedui deur Tito Mboweni, die minister van finansies.
Die tweede, soos verwoord deur Popo Moja, die departementele woordvoerder, is dat die koronavirus en die stryd daarteen selfs groter druk op staatsfinansies plaas.
Die staat het dus 'n salarisverhoging voorgestel van 4,4% vir posvlakke 1 tot 7, en 0% vir alle ander posvlakke, met dien verstande dat 3,7 persentasiepunte van die 4,4% as 'n eenmalige bedrag uitbetaal sal word en dus nie 'n kumulatiewe salarisverhoging sal verteenwoordig nie.
Die aanbod is nie vir vakbonde aanvaarbaar nie. 'n Vakbond-onderhandelaar het aan Maroela Media gesê die konsiliasieproses is die volgende stap om alle strukturele moontlikhede uit te put voordat vakbonde hulle na die arbeidshof wend vir 'n verklarende bevel om die 2018-ooreenkoms met gepaardgaande verhogings af te dwing.
Covid-19: Jongste syfers in Gauteng, Wes-Kaap
Verdomp wees bly daar is nog werk , unies moet ophou die land kniehalter kyk wat hulle reggekry met SAL
Sommige vakunies is uit voeling met die werklikheid, bloot arrogant, onbuigsaam en duidelik kortsigtig.
Gedink die regering is dom, kyk nou die unies. Daar is geld vir niks hoop hulle verbied unies na die virus
Blote arrogansie of onvermoe om die ekonomiese toestand van die land te verstaan? Weereens wil die stertjie die hond swaai.
Almal probeer die krisis oorleef behalwe die Vakbonde. Dien wat hulke die beste doen roep staking uit.